CELEX: C2006/190/13
Language: fi
Date: 2006-08-12 00:00:00
Title: Asia C-228/06: Ennakkoratkaisupyyntö, jonka Oberverwaltungsgericht Berlin-Brandenburg (Saksa) on esittänyt 19.5.2006 — Mehmet Soysal, Cengiz Salkim ja Ibrahim Savatli v. Saksan liittotasavalta, muu osapuoli: Bundesagentur für Arbeit

12.8.2006   
            
            
               FI
            
            
               Euroopan unionin virallinen lehti
            
            
               C 190/8
            
         Ennakkoratkaisupyyntö, jonka Oberverwaltungsgericht Berlin-Brandenburg (Saksa) on esittänyt 19.5.2006 — Mehmet Soysal, Cengiz Salkim ja Ibrahim Savatli v. Saksan liittotasavalta, muu osapuoli: Bundesagentur für Arbeit
   (Asia C-228/06)
   (2006/C 190/13)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberverwaltungsgericht Berlin-Brandenburg
   Pääasian asianosaiset
   
      Kantajat: Mehmet Soysal, Cengiz Salkim ja Ibrahim Savatli
   
      Vastaaja: Saksan liittotasavalta
   
      Muu osapuoli: Bundesagentur für Arbeit
   Ennakkoratkaisukysymykset
   
               1)
            
            
               Onko Euroopan talousyhteisön ja Turkin välillä 23.11.1970 tehdyn assosiaatiosopimuksen lisäpöytäkirjan (1) 41 artiklan 1 kohtaa tulkittava siten, että kyseessä on palvelujen tarjoamisen vapauden rajoitus, kun Turkin kansalaisella, joka työskentelee kansainvälisessä liikenteessä turkkilaisen yrityksen palveluksessa Saksassa rekisteröidyn kuorma-auton kuljettajana, on oltava Saksaan saapuessaan 30.7.2004 annetun AufenthG:n [Gesetz über den Aufenthalt, die Erwerbstätigkeit und die Integration von Ausländern im Bundesgebiet; ulkomaalaisten oleskelusta, työskentelystä ja integraatiosta liittotasavallan alueella annettu laki] 4 §:n 1 momentin ja 6 §:n sekä asetuksen (EY) 539/2001 (2) 1 artiklan 1 kohdan nojalla Schengen-viisumi, vaikka hän sai saapua Saksan liittotasavaltaan lisäpöytäkirjan voimaan tullessa ilman viisumia?
            
         
               2)
            
            
               Mikäli ensimmäiseen kysymykseen vastataan myöntävästi, onko lisäpöytäkirjan 41 artiklan 1 kohtaa tulkittava siten, että edeltävässä kohdassa mainitut Turkin kansalaiset eivät tarvitse viisumia Saksaan saapuessaan?
            
         
      (1)  EYVL L 293, s. 4.
   
      (2)  EYVL L 81, s. 1.